Die klub het egter vroeg in 2017 besluit dat dit ’n te groot risiko is om die oud-Blitsbok te kontrakteer, en het hom ook die rug toegekeer.
Kort daarna het die Bulle aangekondig dat hy hom vir mediese en fiksheidstoetse in Pretoria aangemeld het. Skaars ’n maand later het die Bulle gesê dat hulle op grond van mediese advies besluit het om Hendricks nie te kontrakteer nie.
Ná die Kings hom ’n koue skouer gegee het, het hy wel in 2017 by geleentheid vir die Bolandse klub Roses United gespeel.
Die groot probleem met Cornal se hartkondisie was dat dit bitter moeilik vir ’n unie sou wees om mediese versekering vir hom uit te neem.
“Ek het die afgelope twee jaar aan ’n aantal uitnodigingstoernooie regoor die wêreld deelgeneem en sien daarna uit om weer deel van ’n spanstruktuur en groep te wees. Die Bulle is beslis ’n span wat verbetering toon, so ek is opgewonde om daarvan deel te wees.”
Hoewel daar nêrens in die verklaring daarvan melding gemaak word nie, sal dit nie verbaas nie as Hendricks ’n klousule in sy kontrak met die Blou Bulle Maatskappy het wat die werkgewer daarvan vrywaar sou hy weer las van sy hart kry.